Poroşenko separatistlere duıduryş berdi
Ukrainanyň prezidenti Petro Poroşenko Russiıa tarapdary separatistler ukrain dikuçaryny atyp, düşürenden soň, ok atyşygy bes etmek baradaky kararyndan yza gaıdyp biljekdigini aıtdy.
Poroşenkonyň 24-nji iıunda eden bu çykyşy ıurduň gündogaryndaky Slowıansk şäheriniň golaıynda Ukrainanyň Mi-8 kysymly harby dikuçaryna raketa bilen hüjüm edilip, aşak gaçyrylmagy netijesinde dokuz ukrain harby gullukçysy öleninden soň bolup geçdi.
Gürrüňi gidıän bu waka birnäçe adamyň ıaralanmagyna we başga-da biriniň öldürilmegine sebäp bolan Donetsk aeroportyna we barlag-gözegçilik nokadyna edilen hüjümler mahaly bolup geçdi. Bu hüjümler 23-nji iıunda separatistleriň liderleri Poroşenkonyň ok atyşygy bes etmek baradaky çagyryşyny kabul edendigine garamazdan hem amala aşdy.
Poroşenko çaknyşyklary bes etmek maksady bilen parahatçylyk planynyň bir bölegi hökmünde 20-nji iıunda ok atyşygy bir hepdelik bes etmegi yglan edipdi.
Bu wakany 25-nji iıunda Poroşenkonyň Russiıanyň prezidenti Wladimir Putin bilen telefon arkaly maslahat etmegine garaşylıar. Telefon arkaly geçiriljek bu maslahata Germaniıanyň kansleri Angela Merkeliň we Fransiıanyň prezidenti Fransua Ollandyň (Francois Hollande) hem gatnaşyp biljekdigi aıdylıar.